title: Sklep Sveta z dne 9. aprila 2019 o imenovanju članov in namestnikov upravnega odbora Evropske agencije za varnost in zdravje pri delu (EU-OSHA)

text:
                  11.4.2019

                  SL

                  Uradni list Evropske unije

                  C 135/7

         SKLEP SVETA
         z dne 9. aprila 2019
         o imenovanju članov in namestnikov upravnega odbora Evropske agencije za varnost in zdravje pri delu (EU-OSHA)
         (2019/C 135/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/126 Evropskega parlamenta in Sveta z dne 16. januarja 2019 o ustanovitvi Evropske agencije za varnost in zdravje pri delu (EU-OSHA) (1) in zlasti člena 4 Uredbe,
         ob upoštevanju seznamov predlogov za imenovanje, ki so jih vlade držav članic ter organizacije delojemalcev in delodajalcev predložile Svetu,
         ob upoštevanju seznamov članov in namestnikov Svetovalnega odbora za varnost in zdravje pri delu,
         ob upoštevanju naslednjega:

                     (1)

                     Z Uredbo (EU) 2019/126 se je razveljavila in nadomestila Uredba Sveta (ES) št. 2062/94 (2).

                     (2)

                     Člani upravnega odbora, ustanovljenega na podlagi člena 8 Uredbe (ES) št. 2062/94, so še naprej opravljali svojo funkcijo v upravnem odboru, kot je določeno v členu 5 Uredbe (EU) 2019/126, do imenovanja članov upravnega odbora in neodvisnega strokovnjaka v skladu s členom 4(1) Uredbe (EU) 2019/126.

                     (3)

                     Člani in namestniki upravnega odbora Evropske agencije za varnost in zdravje pri delu bi bilo treba imenovati za obdobje štirih let –

               SPREJEL NASLEDNJI SKLEP:

            Člen 1
            Za člane in namestnike upravnega odbora Evropske agencije za varnost in zdravje pri delu se za obdobje od 1. aprila 2019 do 31. marca 2023 imenujejo:
            I.   PREDSTAVNIKI VLAD

                        Država

                        Člani

                        Namestniki

                        Belgija

                        Véronique CRUTZEN

                        Xavier LEBICHOT

                        Bolgarija

                        Darina KONOVA

                        Nikolay ARNAUDOV

                        Češka

                        Jaroslav HLAVÍN

                        Pavel FOŠUM

                        Danska

                        Charlotte SKJOLDAGER

                        Annemarie KNUDSEN

                        Nemčija

                        Kai SCHÄFER

                        Ellen ZWINK

                        Estonija

                        Maret MARIPUU

                        Silja SOON

                        Irska

                        Stephen CURRAN

                        Marie DALTON

                        Grčija

                        Španija

                        Francisco Javier PINILLA GARCÍA

                        Mercedes TEJEDOR AIBAR

                        Francija

                        Hrvaška

                        Ana AKRAP

                        Snježana ŠTEFOK

                        Italija

                        Romolo DE CAMILLIS

                        Alessandra PERA

                        Ciper

                        Anastasios YIANNAKI

                        Aristodemos ECONOMIDES

                        Latvija

                        Renārs LŪSIS

                        Jolanta GEDUŠA

                        Litva

                        Aldona SABAITIENĖ

                        Vilija KONDROTIENĖ

                        Luksemburg

                        Madžarska

                        Malta

                        Melhino MERCIECA

                        Mark GAUCI

                        Nizozemska

                        Rob TRIEMSTRA

                        Martin DEN HELD

                        Avstrija

                        Gertrud BREINDL

                        Anna RITZBERGER - MOSER

                        Poljska

                        Danuta KORADECKA

                        Dariusz GŁUSZKIEWICZ

                        Portugalska

                        Maria Luísa TORRES ECKENROTH GUIMARÃES

                        Carlos Jorge AFONSO PEREIRA

                        Romunija

                        Anca Mihaela PRICOP

                        Marian TĂNASE

                        Slovenija

                        Nikolaj PETRIŠIČ

                        Vladka KOMEL

                        Slovaška

                        Martina DULEBOVÁ

                        Romana HURTUKOVÁ

                        Finska

                        Raimo ANTILA

                        Liisa HAKALA

                        Švedska

                        Boel CALLERMO

                        Victoria DIPPEL

                        Združeno kraljestvo

            II.   PREDSTAVNIKI ORGANIZACIJ DELOJEMALCEV

                        Država

                        Člani

                        Namestniki

                        Belgija

                        Herman FONCK

                        Caroline VERDOOT

                        Bolgarija

                        Aleksandar ZAGOROV

                        Ognyan ATANASOV

                        Češka

                        Václav PROCHÁZKA

                        Radka SOKOLOVÁ

                        Danska

                        Nina Hedegaard NIELSEN

                        Niels SØRENSEN

                        Nemčija

                        Sonja KÖNIG

                        Moriz Boje TIEDEMANN

                        Estonija

                        Aija MAASIKAS

                        Argo SOON

                        Irska

                        Dessie ROBINSON

                        Sylvester CRONIN

                        Grčija

                        Andreas STOIMENIDIS

                        Ioannis ADAMAKIS

                        Španija

                        Pedro J. LINARES RODRÍGUEZ

                        Ana GARCÍA DE LA TORRE

                        Francija

                        Abderrafik ZAIGOUCHE

                        Edwina LAMOUREUX

                        Hrvaška

                        Gordana PALAJSA

                        Marko PALADA

                        Italija

                        Silvana CAPPUCCIO

                        Susanna COSTA

                        Ciper

                        Evangelos EVANGELOU

                        Stelios CHRISTODOULOU

                        Latvija

                        Ziedonis ANTAPSONS

                        Mārtiņš PUŽULS

                        Litva

                        Inga RUGINIENĖ

                        Ričardas GARUOLIS

                        Luksemburg

                        Robert FORNIERI

                        Jean-Luc DE MATTEIS

                        Madžarska

                        Károly GYÖRGY

                        László MISKÉRI

                        Malta

                        Alfred LIA

                        Edwin BALZAN

                        Nizozemska

                        Rik VAN STEENBERGEN

                        Willem VAN VEELEN

                        Avstrija

                        Julia NEDJELIK-LISCHKA

                        Petra STREITHOFER

                        Poljska

                        Stefan ŁUBNIEWSKI

                        Katarzyna BARTKIEWICZ

                        Portugalska

                        Vanda CRUZ

                        Fernando José MACHADO GOMES

                        Romunija

                        Corneliu CONSTANTINOAIA

                        Mihaela DÂRLE

                        Slovenija

                        Lučka BÖHM

                        Katja GORIŠEK

                        Slovaška

                        Peter RAMPAŠEK

                        Vladimír KMEC

                        Finska

                        Erkki AUVINEN

                        Hanna-Maija KAUSE

                        Švedska

                        Karin FRISTEDT

                        My BILLSTAM

                        Združeno kraljestvo

                        Hugh ROBERTSON

            III.   PREDSTAVNIKI ORGANIZACIJ DELODAJALCEV

                        Država

                        Člani

                        Namestniki

                        Belgija

                        Kris DE MEESTER

                        Bolgarija

                        Georgi STOEV

                        Petja GEOREVA

                        Češka

                        Renáta ZBRANKOVÁ

                        Martin RÖHRICH

                        Danska

                        Lena SØBY

                        Jens SKOVGAARD LAURITSEN

                        Nemčija

                        Eckhard METZE

                        Stefan ENGEL

                        Estonija

                        Marju PEÄRNBERG

                        Piia ZIMMERMANN

                        Irska

                        Michael GILLEN

                        Katharine MURRAY

                        Grčija

                        Hristos KAVALOPULOS

                        Španija

                        Rosa SANTOS FERNÁNDEZ

                        Laura CASTRILLO NÚÑEZ

                        Francija

                        Nathalie BUET

                        Hrvaška

                        Nenad SEIFERT

                        Admira RIBIČIĆ

                        Italija

                        Fabiola LEUZZI

                        Ciper

                        Polivios POLIVIU

                        Emilios MICHAEL

                        Latvija

                        Litva

                        Vaidotas LEVICKIS

                        Rūta JASIENĖ

                        Luksemburg

                        François ENGELS

                        Pierre BLAISE

                        Madžarska

                        Malta

                        Abigail MAMO

                        Joe DELIA

                        Nizozemska

                        W.M.J.M. VAN MIERLO

                        Avstrija

                        Christa SCHWENG

                        Julia SCHITTER

                        Poljska

                        Rafał HRYNYK

                        Jacek MĘCINA

                        Portugalska

                        Manuel Marcelino Peralta PENA COSTA

                        Luís HENRIQUE

                        Romunija

                        Slovenija

                        Igor ANTAUER

                        Karmen FORTUNA

                        Slovaška

                        Silvia SUROVÁ

                        Róbert MEITNER

                        Finska

                        Auli RYTIVAARA

                        Riitta WÄRN

                        Švedska

                        Bodil MELLBLOM

                        Malin LOOBERGER

                        Združeno kraljestvo

                        Matthew PERCIVAL

                        Terry WOOLMER

            Člen 2
            Svet bo pozneje imenoval člane in namestnike, ki še niso bili predlagani.

            Člen 3
            Ta sklep začne veljati na dan sprejetja.

            V Luxembourgu, 9. aprila 2019

                  Za Svet

                  Predsednik

               G. CIAMBA

            (1)  UL L 30, 31.1.2019, str. 58.

            (2)  Uredba Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (UL L 216, 20.8.1994, p.1).


title: Sklep Sveta (EU) 2019/572 z dne 8. aprila 2019 o sklenitvi spremembe Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva v imenu Evropske unije

text:
                  11.4.2019

                  SL

                  Uradni list Evropske unije

                  L 100/1

         SKLEP SVETA (EU) 2019/572
         z dne 8. aprila 2019
         o sklenitvi spremembe Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva v imenu Evropske unije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s točko (a) drugega pododstavka člena 218(6) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     V skladu s Sklepom Sveta (EU) 2018/61 (2) je bila sprememba št. 1 Sporazuma o sodelovanju pri ureditvi varnosti civilnega letalstva med Združenimi državami Amerike in Evropsko skupnostjo (v nadaljnjem besedilu: sprememba št. 1) podpisana 13. decembra 2017, s pridržkom njene poznejše sklenitve.

                     (2)

                     Sprememba št. 1 razširja področja sodelovanja med pogodbenicama Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva (v nadaljnjem besedilu: Sporazum), na katerih se lahko uporablja vzajemno priznavanje odobritev in ugotovitev glede skladnosti, s čimer se omogoči optimalna uporaba virov in sorazmeren prihranek pri stroških ter se hkrati ohrani visoka stopnja varnosti v zračnem prometu.

                     (3)

                     Spremembo št. 1 bi bilo treba odobriti –

               SPREJEL NASLEDNJI SKLEP:

            Člen 1
            Sprememba št. 1 Sporazuma o sodelovanju pri ureditvi varnosti civilnega letalstva med Združenimi državami Amerike in Evropsko skupnostjo se odobri v imenu Unije (3).

            Člen 2
            Predsednik Sveta v imenu Unije poda uradno obvestilo iz člena 3 spremembe št. 1.

            Člen 3
            Ta sklep začne veljati na dan sprejetja.

            V Luxembourgu, 8. aprila 2019

                  Za Svet

                  Predsednica

               F. MOGHERINI

            (1)  Odobritev z dne 13. decembra 2018 (še ni objavljena v Uradnem listu).

            (2)  Sklep Sveta (EU) 2018/61 z dne 21. marca 2017 o podpisu spremembe Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva, v imenu Evropske unije, in njeni začasni uporabi (UL L 11, 16.1.2018, str. 1).

            (3)  Besedilo spremembe št. 1 je bilo objavljeno v UL L 11, 16.1.2018, str. 3, skupaj s sklepom o podpisu.


title: Sklep Sveta (EU) 2019/573 z dne 8. aprila 2019 o sklenitvi, v imenu Evropske unije in njenih držav članic, Tretjega dodatnega protokola k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Hrvaške k Evropski uniji

text:
                  11.4.2019

                  SL

                  Uradni list Evropske unije

                  L 100/3

         SKLEP SVETA (EU) 2019/573
         z dne 8. aprila 2019
         o sklenitvi, v imenu Evropske unije in njenih držav članic, Tretjega dodatnega protokola k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Hrvaške k Evropski uniji
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 91, člena 100(2), členov 207 in 211, v povezavi s točko (a) drugega pododstavka člena 218(6) Pogodbe,
         ob upoštevanju Akta o pristopu Republike Hrvaške in zlasti člena 6(2) Akta,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Sporazum o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani (2) (v nadaljnjem besedilu: Globalni sporazum) je bil podpisan 8. decembra 1997, veljati pa je začel 1. oktobra 2000.

                     (2)

                     V skladu s členom 6(2) Akta o pristopu Republike Hrvaške se pristop Republike Hrvaške h Globalnemu sporazumu odobri s protokolom h Globalnemu sporazumu, sklenjenim med Svetom, ki odloča soglasno v imenu držav članic, in Združenimi mehiškimi državami.

                     (3)

                     Svet je 14. septembra 2012 pooblastil Komisijo, da z Združenimi mehiškimi državami začne pogajanja o sklenitvi Tretjega dodatnega protokola h Globalnemu sporazumu zaradi upoštevanja pristopa Republike Hrvaške k Evropski uniji (v nadaljnjem besedilu: Protokol). Pogajanja so bila uspešno zaključena in Protokol je bil podpisan v skladu s Sklepom Sveta (EU) 2018/2024 (3) z dne 27. novembra 2018.

                     (4)

                     Protokol bi bilo treba odobriti –

               SPREJEL NASLEDNJI SKLEP:

            Člen 1
            Tretji dodatni protokol k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic (4).

            Člen 2
            Predsednik Sveta v imenu Unije in njenih držav članic poda uradno obvestilo iz člena 5(2) Protokola (5).

            Člen 3
            Ta sklep začne veljati na dan sprejetja.

            V Luxembourgu, 8. aprila 2019

                  Za Svet

                  Predsednica

               F. MOGHERINI

            (1)  Odobritev z dne 12. februarja 2019 (še ni objavljena v Uradnem listu).

            (2)  UL L 276, 28.10.2000, str. 45.

            (3)  Sklep Sveta (EU) 2018/2024 z dne 22. maja 2018 o podpisu, v imenu Evropske unije in njenih držav članic, in začasni uporabi Tretjega dodatnega protokola k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Hrvaške k Evropski uniji (UL L 325, 20.12.2018, str. 1).

            (4)  Besedilo Protokola je bilo objavljeno v UL L 325, 20.12.2018, str. 3, skupaj s sklepom o podpisu.

            (5)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.


title: Sklep Sveta (EU) 2019/579 z dne 8. aprila 2019 o imenovanju nadomestnega člana Odbora regij na predlog Velikega vojvodstva Luksemburg

text:
                  11.4.2019

                  SL

                  Uradni list Evropske unije

                  L 100/44

         SKLEP SVETA (EU) 2019/579
         z dne 8. aprila 2019
         o imenovanju nadomestnega člana Odbora regij na predlog Velikega vojvodstva Luksemburg
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga luksemburške vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Cécile HEMMEN je 13. julija 2018 s Sklepom Sveta (EU) 2018/1015 (4) kot nadomestna članica zamenjala Pierra WIESA.

                     (2)

                     Zaradi konca mandata, na podlagi katerega je bila predlagana Cécile HEMMEN (Maire de la Commune de Weiler-la-Tour), se je sprostilo mesto nadomestnega člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za nadomestno članico Odbora regij imenuje:

                        —

                        Cécile HEMMEN, Conseillère communale de la Commune de Weiler-la-Tour (sprememba mandata).

            Člen 2
            Ta sklep začne veljati na dan sprejetja.

            V Luxembourgu, 8. aprila 2019

                  Za Svet

                  Predsednica

               F. MOGHERINI

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2018/1015 z dne 13. julija 2018 o imenovanju dveh članov in treh nadomestnih članov Odbora regij na predlog Velikega vojvodstva Luksemburg (UL L 181, 18.7.2018, str. 85).


title: Sklep Sveta (EU) 2019/580 z dne 8. aprila 2019 o imenovanju dveh članov in nadomestnega člana Odbora regij na predlog Zvezne republike Nemčije

text:
                  11.4.2019

                  SL

                  Uradni list Evropske unije

                  L 100/45

         SKLEP SVETA (EU) 2019/580
         z dne 8. aprila 2019
         o imenovanju dveh članov in nadomestnega člana Odbora regij na predlog Zvezne republike Nemčije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga nemške vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Zaradi konca mandata Babette WINTER se je sprostilo mesto člana Odbora regij.

                     (3)

                     Zaradi konca mandata, na podlagi katerega je bila predlagana Marion WALSMANN (Mitglied des Thüringer Landtags), se je sprostilo mesto člana Odbora regij.

                     (4)

                     Zaradi imenovanja Dietra LAUINGERJA za člana Odbora regij se je sprostilo mesto nadomestnega člana –

               SPREJEL NASLEDNJI SKLEP:

            Člen 1
            Za preostanek mandata, tj. do 25. januarja 2020, se v Odbor regij imenujejo:

                        (a)

                        za člana:

                                    —

                                    Dieter LAUINGER, Minister für Migration, Justiz und Verbraucherschutz,

                                    —

                                    Marion WALSMANN, Mitglied des Erfurter Stadtrats (sprememba mandata);

                        (b)

                        za nadomestnega člana:

                                    —

                                    Malte KRÜCKELS, Staatssekretär für Medien und Bevollmächtigter des Freistaates Thüringen beim Bund.

            Člen 2
            Ta sklep začne veljati na dan sprejetja.

            V Luxembourgu 8. aprila 2019,

                  Za Svet

                  Predsednica

               F. MOGHERINI

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta (EU) 2019/581 z dne 8. aprila 2019 o imenovanju nadomestnega člana Odbora regij na predlog Helenske republike

text:
                  11.4.2019

                  SL

                  Uradni list Evropske unije

                  L 100/46

         SKLEP SVETA (EU) 2019/581
         z dne 8. aprila 2019
         o imenovanju nadomestnega člana Odbora regij na predlog Helenske republike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga grške vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Zaradi izteka mandata Petrosa SULASA se je sprostilo mesto nadomestnega člana –

               SPREJEL NASLEDNJI SKLEP:

            Člen 1
            Za preostanek mandata se za nadomestnega člana Odbora regij imenuje:

                        —

                        Konstantinos CANAKULIS, Municipal Councillor of Larissa.

            Člen 2
            Ta sklep začne veljati na dan sprejetja.

            V Luxembourgu, 8. aprila 2019

                  Za Svet

                  Predsednica

               F. MOGHERINI

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


Odločba Komisije z dne 15/04/2019 o razglasitvi združljivosti koncentracije s skupnim trgom (Zadeva št. COMP/M.9308 - Ansaldo Energia S.p.A / JSC REP Holding / REPH Ansaldo Gas Turbine LLC) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Komisije (EU) 2019/721 z dne 30. aprila 2019 o predlagani državljanski pobudi „Kohezijska politika za enakost regij in trajnost regionalnih kultur“ (notificirano pod dokumentarno številko C(2019) 3304)

text:
                  10.5.2019

                  SL

                  Uradni list Evropske unije

                  L 122/55

         SKLEP KOMISIJE (EU) 2019/721
         z dne 30. aprila 2019
         o predlagani državljanski pobudi „Kohezijska politika za enakost regij in trajnost regionalnih kultur“

               (notificirano pod dokumentarno številko C(2019) 3304)

         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
         ob upoštevanju naslednjega:

                     (1)

                     Vsebina predlagane državljanske pobude „Kohezijska politika za enakost regij in trajnost regionalnih kultur“ je naslednja: „Kohezijska politika EU bi morala posebno pozornost namenjati regijam, ki se po nacionalnih, etničnih, kulturnih, verskih ali jezikovnih značilnostih razlikujejo od okoliških regij.“

                     (2)

                     Cilji predlagane državljanske pobude so naslednji: „Za take regije, vključno z geografskimi območji brez upravnih pristojnosti, bi bilo treba preprečevanje gospodarskih zaostankov, zagotavljanje trajnostnega razvoja ter ohranjanje pogojev za ekonomsko, socialno in teritorialno kohezijo izvajati na način, ki bo omogočal ohranjanje teh posebnih značilnosti. V ta namen morajo imeti take regije enake možnosti dostopa do različnih skladov EU in zagotoviti jim je treba ohranjanje značilnosti in ustrezen gospodarski razvoj, da se s tem podpre razvoj Unije in ohrani njena kulturna raznolikost.“

                     (3)

                     Pogodba o Evropski uniji (v nadaljnjem besedilu: PEU) krepi državljanstvo Unije in nadalje utrjuje demokratično delovanje Unije, saj med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

                     (4)

                     Zato bi morali biti postopki in pogoji, ki veljajo za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in prispevali k večji dostopnosti Unije.

                     (5)

                     V skladu s členom 177 Pogodbe o delovanju Evropske unije se lahko za namen izvajanja Pogodb sprejmejo pravni akti Unije za opredelitev nalog, prednostnih ciljev in organizacije strukturnih skladov, kar lahko vključuje tudi združevanje skladov.

                     (6)

                     Predlagana državljanska pobuda, kolikor so njen cilj predlogi Komisije za pravne akte za opredelitev nalog, prednostnih ciljev in organizacije strukturnih skladov, in pod pogojem, da bodo ukrepi, ki se bodo financirali, prispevali h krepitvi ekonomske, socialne in teritorialne kohezije v Uniji, ni očitno zunaj okvira pristojnosti Komisije za predložitev predlogov pravnih aktov Unije za namen izvajanja Pogodb v smislu člena 4(2)(b) Uredbe.

                     (7)

                     Poleg tega je bil v skladu s členom 3(2) Uredbe ustanovljen državljanski odbor in imenovani sta bili kontaktni osebi, predlagana državljanska pobuda pa ni očitno žaljiva, neresna ali provokativna in ni v očitnem nasprotju z vrednotami Unije, kot so določene v členu 2 PEU.

                     (8)

                     Predlagano državljansko pobudo „Kohezijska politika za enakost regij in trajnost regionalnih kultur“ bi bilo zato treba prijaviti –

               SPREJELA NASLEDNJI SKLEP:

            Člen 1

               1.   Predlagana državljanska pobuda „Kohezijska politika za enakost regij in trajnost regionalnih kultur“ se prijavi.

               2.   Izjave o podpori tej državljanski pobudi se lahko zbirajo ob razumevanju, da so cilj pobude predlogi Komisije za pravne akte za opredelitev nalog, prednostnih ciljev in organizacije strukturnih skladov, in pod pogojem, da bodo ukrepi, ki se bodo financirali, prispevali h krepitvi ekonomske, socialne in teritorialne kohezije v Uniji.

            Člen 2
            Ta sklep začne veljati 7. maja 2019.

            Člen 3
            Ta sklep je naslovljen na organizatorje (člane državljanskega odbora) predlagane državljanske pobude z naslovom „Kohezijska politika za enakost regij in trajnost regionalnih kultur“, ki jih kot kontaktni osebi zastopata Balázs Árpád IZSÁK in Attila DABIS.

            V Bruslju, 30. aprila 2019

                  Za Komisijo

               Frans TIMMERMANS

                  Podpredsednik

            (1)  UL L 65, 11.3.2011, str. 1.


title: Sklep Sveta (EU) 2019/835 z dne 8. aprila 2019 o sklenitvi, v imenu Evropske unije in njenih držav članic, Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Arabsko republiko Egipt na drugi strani zaradi upoštevanja pristopa Republike Hrvaške k Evropski uniji

text:
                  24.5.2019

                  SL

                  Uradni list Evropske unije

                  L 138/1

         SKLEP SVETA (EU) 2019/835
         z dne 8. aprila 2019
         o sklenitvi, v imenu Evropske unije in njenih držav članic, Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Arabsko republiko Egipt na drugi strani zaradi upoštevanja pristopa Republike Hrvaške k Evropski uniji
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 217 v povezavi s členom 218(6)(a) Pogodbe,
         ob upoštevanju Akta o pristopu Republike Hrvaške in zlasti člena 6(2) Akta,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Evro-mediteranski sporazum o pridružitvi med Evropskima skupnostma in njunimi državami članicami na eni strani ter Arabsko republiko Egipt na drugi strani (2) (v nadaljnjem besedilu: Sporazum) je bil podpisan v Luxembourgu 25. junija 2001. Sporazum je začel veljati 1. junija 2004.

                     (2)

                     Republika Hrvaška je 1. julija 2013 postala država članica Evropske unije.

                     (3)

                     V skladu s členom 6(2) Akta o pristopu Republike Hrvaške se pristop Republike Hrvaške k Sporazumu odobri s protokolom k Sporazumu, ki ga skleneta Svet, ki odloča soglasno v imenu držav članic, in Arabska republika Egipt.

                     (4)

                     Svet je 14. septembra 2012 pooblastil Komisijo, da začne pogajanja z Arabsko republiko Egipt. Pogajanja so se uspešno zaključila.

                     (5)

                     V skladu s Sklepom Sveta (EU) 2017/768 (3) je bil Protokol k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Arabsko republiko Egipt na drugi strani zaradi upoštevanja pristopa Republike Hrvaške k Evropski uniji podpisan v imenu Unije in njenih držav članic v Bruslju dne 10. aprila 2017.

                     (6)

                     Protokol bi bilo treba odobriti –

               SPREJEL NASLEDNJI SKLEP:

            Člen 1
            Protokol k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Arabsko republiko Egipt na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic (4).

            Člen 2
            Predsednik Sveta v imenu Unije in njenih držav članic pošlje uradno obvestilo iz člena 8(1) Protokola ter tako izrazi soglasje Unije in njenih držav članic, da jih Protokol zavezuje (5).

            Člen 3
            Ta sklep začne veljati na dan sprejetja.

            V Luxembourgu, 8. aprila 2019

                  Za Svet

                  Predsednica

               F. MOGHERINI

            (1)  Odobritev z dne 12. marca 2019 (še ni objavljena v Uradnem listu).

            (2)  UL L 304, 30.9.2004, str. 39.

            (3)  UL L 115, 4.5.2017, str. 1.

            (4)  Besedilo Protokola je bilo objavljeno v UL L 115, 4.5.2017, skupaj s sklepom o njegovem podpisu.

            (5)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.


title: Sklep Sveta (EU) 2019/836 z dne 13. maja 2019 o sklenitvi Protokola k Sporazumu med Evropsko skupnostjo in Kraljevino Dansko o merilih in mehanizmih za določitev države, odgovorne za obravnavanje prošnje za azil, vložene na Danskem ali v kateri koli drugi državi članici Evropske unije, in o „Eurodacu“ za primerjavo prstnih odtisov zaradi učinkovite uporabe Dublinske konvencije, v zvezi z dostopom do sistema Eurodac za namene kazenskega pregona

text:
                  24.5.2019

                  SL

                  Uradni list Evropske unije

                  L 138/3

         SKLEP SVETA (EU) 2019/836
         z dne 13. maja 2019
         o sklenitvi Protokola k Sporazumu med Evropsko skupnostjo in Kraljevino Dansko o merilih in mehanizmih za določitev države, odgovorne za obravnavanje prošnje za azil, vložene na Danskem ali v kateri koli drugi državi članici Evropske unije, in o „Eurodacu“ za primerjavo prstnih odtisov zaradi učinkovite uporabe Dublinske konvencije, v zvezi z dostopom do sistema Eurodac za namene kazenskega pregona
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti točke (a) člena 87(2) in točke (a) prvega pododstavka člena 88(2) v povezavi s točko (a) drugega pododstavka člena 218(6) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     V skladu s Sklepom Sveta (EU) 2019/395 (2) je bil 27. marca 2019 podpisan Protokol k Sporazumu med Evropsko skupnostjo in Kraljevino Dansko o merilih in mehanizmih za določitev države, odgovorne za obravnavanje prošnje za azil, vložene na Danskem ali v kateri koli drugi državi članici Evropske unije, in o „Eurodacu“ za primerjavo prstnih odtisov zaradi učinkovite uporabe Dublinske konvencije, v zvezi z dostopom do sistema Eurodac za namene kazenskega pregona (v nadaljnjem besedilu: Protokol) s pridržkom njegove poznejše sklenitve.

                     (2)

                     Za podporo in okrepitev policijskega sodelovanja med pristojnimi organi držav članic ter organi Danske zaradi preprečevanja, odkrivanja in preiskovanja terorističnih dejanj in drugih hudih kaznivih dejanj je potrebno posredovanje Unije, da se Danski omogoči sodelovanje pri vidikih sistema Eurodac, povezanih s kazenskim pregonom.

                     (3)

                     Protokol bi bilo treba odobriti.

                     (4)

                     Uredba (EU) št. 603/2013 Evropskega parlamenta in Sveta (3) je zavezujoča za Združeno kraljestvo in Irsko, zato sodelujeta pri sprejetju tega sklepa.

                     (5)

                     V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

               SPREJEL NASLEDNJI SKLEP:

            Člen 1
            Protokol k Sporazumu med Evropsko skupnostjo in Kraljevino Dansko o merilih in mehanizmih za določitev države, odgovorne za obravnavanje prošnje za azil, vložene na Danskem ali v kateri koli drugi državi članici Evropske unije, in o „Eurodacu“ za primerjavo prstnih odtisov zaradi učinkovite uporabe Dublinske konvencije, v zvezi z dostopom do sistema Eurodac za namene kazenskega pregona se odobri v imenu Unije.
            Besedilo Protokola je priloženo temu sklepu.

            Člen 2
            Predsednik Sveta v imenu Unije pošlje uradno obvestilo iz člena 4(2) Protokola.

            Člen 3
            Ta sklep začne veljati dan po objavi v Uradnem listu Evropske unije.

            V Bruslju, 13. maja 2019

                  Za Svet

                  Predsednica

               F. MOGHERINI

            (1)  Odobritev z dne 17. aprila 2019 (še ni objavljena v Uradnem listu).

            (2)  Sklep Sveta (EU) 2019/395 z dne 7. marca 2019 o podpisu, v imenu Evropske unije, Protokola k Sporazumu med Evropsko skupnostjo in Kraljevino Dansko o merilih in mehanizmih za določitev države, odgovorne za obravnavanje prošnje za azil, vložene na Danskem ali v kateri koli drugi državi članici Evropske unije, in o „Eurodacu“ za primerjavo prstnih odtisov zaradi učinkovite uporabe Dublinske konvencije, ki razširja uporabo navedenega sporazuma na kazenski pregon (UL L 71, 13.3.2019, str. 9).

            (3)  Uredba (EU) št. 603/2013 Evropskega parlamenta in Sveta z dne 26. junija 2013 o vzpostavitvi sistema Eurodac za primerjavo prstnih odtisov zaradi učinkovite uporabe Uredbe (EU) št. 604/2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva, in o zahtevah za primerjavo s podatki iz sistema Eurodac, ki jih vložijo organi kazenskega pregona držav članic in Europol za namene kazenskega pregona, ter o spremembi Uredbe (EU) št. 1077/2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (UL L 180, 29.6.2013, str. 1).


title: Sklep Sveta (EU) 2019/844 z dne 14. maja 2019 o izvajanju pooblastil generalnega sekretarja Sveta v zvezi s pritožbami, ki jih Svetu predložijo kandidati za mesto evropskega glavnega tožilca

text:
                  24.5.2019

                  SL

                  Uradni list Evropske unije

                  L 138/82

         SKLEP SVETA (EU) 2019/844
         z dne 14. maja 2019
         o izvajanju pooblastil generalnega sekretarja Sveta v zvezi s pritožbami, ki jih Svetu predložijo kandidati za mesto evropskega glavnega tožilca
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Izvedbenega sklepa Sveta (EU) 2018/1696 z dne 13. julija 2018 o operativnih pravilih izbirne komisije iz člena 14(3) Uredbe (EU) 2017/1939 o izvajanju okrepljenega sodelovanja v zvezi z ustanovitvijo Evropskega javnega tožilstva (EJT) (1) in zlasti pravil VI.1 in VII.1 iz priloge k navedenemu sklepu,
         ob upoštevanju Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, določenih z Uredbo Sveta (EGS, Euratom, ESPJ) št. 259/68 (2) (v nadaljnjem besedilu: kadrovski predpisi), ter zlasti člena 2 in člena 90(2) kadrovskih predpisov,
         ob upoštevanju naslednjega:

                     (1)

                     Na podlagi pravila VI.1 Priloge k Izvedbenemu sklepu (EU) 2018/1696 (v nadaljnjem besedilu: operativna pravila izbirne komisije) lahko kandidati, ki so izključeni iz izbirnega postopka za imenovanje evropskega glavnega tožilca, Svetu predložijo pritožbo na podlagi člena 90(2) kadrovskih predpisov.

                     (2)

                     Na podlagi pravila VII.1 operativnih pravil izbirne komisije lahko kandidati, ki niso vključeni na ožji seznam kvalificiranih kandidatov, ki ga sestavi izbirna komisija, v izbirnem postopku za imenovanje evropskega glavnega tožilca Svetu predložijo pritožbo na podlagi člena 90(2) kadrovskih predpisov.

                     (3)

                     V členu 2 kadrovskih predpisov je določeno, da vsaka institucija določi, kdo izvaja pooblastila, prenesena na podlagi kadrovskih predpisov, kar vključuje pooblastila organa za imenovanja iz člena 90(2) kadrovskih predpisov.

                     (4)

                     V skladu s prvim pododstavkom člena 240(2) Pogodbe o delovanju Evropske unije Svetu pomaga generalni sekretariat pod vodstvom generalnega sekretarja.

                     (5)

                     Pooblastila organa za imenovanja v zvezi s pritožbami v smislu člena 90(2) kadrovskih predpisov, ki jih Svetu na podlagi pravil VI.1 in VII.1 operativnih pravil izbirne komisije predložijo kandidati v izbirnem postopku za imenovanje evropskega glavnega tožilca, bi moral izvajati generalni sekretar Sveta –

               SPREJEL NASLEDNJI SKLEP:

            Člen 1
            Pooblastila organa za imenovanja na podlagi člena 90(2) kadrovskih predpisov v zvezi s pritožbami, ki jih na podlagi pravil VI.1 ali VII.1 operativnih pravil izbirne komisije Svetu predložijo kandidati, ki so izključeni iz izbirnega postopka ali niso vključeni na ožji seznam kvalificiranih kandidatov, ki ga sestavi izbirna komisija, v izbirnem postopku za imenovanje evropskega glavnega tožilca v imenu in pod odgovornostjo Sveta izvaja generalni sekretar Sveta.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 14. maja 2019

                  Za Svet

                  Predsednik

               P. DAEA

            (1)  UL L 282, 12.11.2018, str. 8.

            (2)  UL L 56, 4.3.1968, str. 1.


title: Sklep Sveta (EU, Euratom) 2019/846 z dne 21. maja 2019 o imenovanju dveh članov Računskega sodišča

text:
                  24.5.2019

                  SL

                  Uradni list Evropske unije

                  L 138/89

         SKLEP SVETA (EU, Euratom) 2019/846
         z dne 21. maja 2019
         o imenovanju dveh članov Računskega sodišča
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 286(2) navedene pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a navedene pogodbe,
         ob upoštevanju predlogov Romunije in Republike Hrvaške,
         ob upoštevanju mnenj Evropskega parlamenta (1),
         ob upoštevanju naslednjega:

                     (1)

                     Mandat Georgea PUFANA se izteče 30. junija 2019.

                     (2)

                     Mandat Nevena MATESA se izteče 14. julija 2019.

                     (3)

                     Zato bi bilo treba imenovati dva nova člana Računskega sodišča –

               SPREJEL NASLEDNJI SKLEP:

            Člen 1
            Za člana Računskega sodišča se imenujeta:

                        (a)

                        Viorel ȘTEFAN za obdobje od 1. julija 2019 do 30. junija 2025;

                        (b)

                        Ivana MALETIĆ za obdobje od 15. julija 2019 do 14. julija 2025.

            Člen 2
            Ta sklep začne veljati na dan sprejetja.

            V Bruslju, 21. maja 2019

                  Za Svet

                  Predsednik

               G. CIAMBA

            (1)  Mnenji z dne 16. aprila 2019 (še nista objavljeni v Uradnem listu).


title: Sklep Komisije (EU) 2019/847 z dne 15. maja 2019 o predlagani državljanski pobudi „Rešimo čebele! Zaščita biotske raznovrstnosti in izboljšanje habitatov za žuželke v Evropi“ (notificirano pod dokumentarno številko C(2019) 3800)

text:
                  24.5.2019

                  SL

                  Uradni list Evropske unije

                  L 138/90

         SKLEP KOMISIJE (EU) 2019/847
         z dne 15. maja 2019
         o predlagani državljanski pobudi „Rešimo čebele! Zaščita biotske raznovrstnosti in izboljšanje habitatov za žuželke v Evropi“

               (notificirano pod dokumentarno številko C(2019) 3800)

         (Besedilo v nemškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
         ob upoštevanju naslednjega:

                     (1)

                     Vsebina predlagane državljanske pobude „Rešimo čebele! Zaščita biotske raznovrstnosti in izboljšanje habitatov za žuželke v Evropi“ je naslednja: „Žuželke so potrebne za naše ekosisteme in za zagotovitev prehranske varnosti. Komisija mora sprejeti zakonodajo za ohranitev in izboljšanje habitatov za žuželke kot pokazatelje nepoškodovanega okolja.“

                     (2)

                     Cilji predlagane državljanske pobude so naslednji: „Da bi opazno izboljšali naravno osnovo za življenje, pozivamo k naslednjim obveznim ciljem: spodbujanje biotske raznovrstnosti kot krovnega cilja skupne kmetijske politike; drastično zmanjšanje uporabe pesticidov, prepoved škodljivih pesticidov brez izjem in reforma meril za upravičenost; spodbujanje strukturne raznolikosti v kmetijskih pokrajinah; učinkovito zmanjšanje vsebnosti hranil (npr. Natura 2000); učinkovito določanje ohranitvenih območij (npr. okvirna direktiva o vodah); okrepitev raziskav in spremljanja ter izboljšanje izobraževanja.“

                     (3)

                     Pogodba o Evropski uniji (v nadaljnjem besedilu: PEU) krepi državljanstvo Unije in nadalje utrjuje demokratično delovanje Unije, saj med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

                     (4)

                     Zato bi morali biti postopki in pogoji, ki veljajo za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in prispevali k večji dostopnosti Unije.

                     (5)

                     Za namen izvajanja Pogodb se lahko sprejmejo pravni akti Unije:

                                 —

                                 na podlagi člena 43(2) Pogodbe o delovanju Evropske unije (v nadaljnjem besedilu: PDEU) v zvezi z določitvijo skupnih ureditev kmetijskih trgov in drugih določb, potrebnih za doseganje ciljev skupne kmetijske politike,

                                 —

                                 na podlagi člena 114 PDEU v zvezi s približevanjem določb zakonov in drugih predpisov v državah članicah, katerih predmet je vzpostavitev in delovanje notranjega trga,

                                 —

                                 na podlagi člena 168(4)(b) PDEU v zvezi z ukrepi na veterinarskem in fitosanitarnem področju, katerih neposredni cilj je varovanje javnega zdravja,

                                 —

                                 na podlagi člena 182(1) PDEU v zvezi s sprejetjem večletnega okvirnega programa, v katerem so opredeljene vse dejavnosti Unije na področju raziskav in tehnološkega razvoja,

                                 —

                                 na podlagi člena 192(1) PDEU v povezavi s prvo in tretjo alineo člena 191(1) PDEU v zvezi z ukrepi, ki jih je treba sprejeti za doseganje ciljev ohranjanja, varstva in izboljšanja kakovosti okolja ter skrbne in preudarne rabe naravnih virov.

                     (6)

                     Predlagana državljanska pobuda iz navedenih razlogov ni očitno zunaj okvira pristojnosti Komisije za predložitev predlogov pravnih aktov Unije za namen izvajanja Pogodb v smislu člena 4(2)(b) Uredbe.

                     (7)

                     Poleg tega je bil v skladu s členom 3(2) Uredbe ustanovljen državljanski odbor in imenovani sta bili kontaktni osebi, predlagana državljanska pobuda pa ni očitno žaljiva, neresna ali provokativna in ni v očitnem nasprotju z vrednotami Unije, kot so določene v členu 2 PEU.

                     (8)

                     Predlagano državljansko pobudo „Rešimo čebele! Zaščita biotske raznovrstnosti in izboljšanje habitatov za žuželke v Evropi“ bi bilo zato treba prijaviti –

               SPREJELA NASLEDNJI SKLEP:

            Člen 1
            Predlagana državljanska pobuda „Rešimo čebele! Zaščita biotske raznovrstnosti in izboljšanje habitatov za žuželke v Evropi“ se prijavi.

            Člen 2
            Ta sklep začne veljati 27. maja 2019.

            Člen 3
            Ta sklep je naslovljen na organizatorje (člane državljanskega odbora) predlagane državljanske pobude „Rešimo čebele! Zaščita biotske raznovrstnosti in izboljšanje habitatov za žuželke v Evropi“, ki jih kot kontaktni osebi zastopata Manuela RIPA in Clara BORASIO.

            V Bruslju, 15. maja 2019

                  Za Komisijo

               Frans TIMMERMANS

                  Prvi podpredsednik

            (1)  UL L 65, 11.3.2011, str. 1.


title: Odločba Nadzornega organa EFTE št. 15/19/COL z dne 6. marca 2019 o skladnosti norveške cene na enoto za leto 2019 v skladu s členom 17 akta iz točke 66wm Priloge XIII k Sporazumu EGP (Izvedbena uredba Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa) [2019/932]

text:
                  6.6.2019

                  SL

                  Uradni list Evropske unije

                  L 148/35

         ODLOČBA NADZORNEGA ORGANA EFTE
         št. 15/19/COL
         z dne 6. marca 2019
         o skladnosti norveške cene na enoto za leto 2019 v skladu s členom 17 akta iz točke 66wm Priloge XIII k Sporazumu EGP (Izvedbena uredba Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa) [2019/932]
         NADZORNI ORGAN EFTE JE –
         ob upoštevanju akta iz točke 66u Priloge XIII k Sporazumu o Evropskem gospodarskem prostoru (v nadaljnjem besedilu: Sporazum EGP) (Uredba (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu) in zlasti člena 16(1) akta ter akta iz točke 66wm Priloge XIII k Sporazumu EGP (Izvedbena uredba Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa (v nadaljnjem besedilu: Izvedbena uredba (EU) št. 391/2013)) in zlasti člena 17(1)(d) akta, kakor sta bila prilagojena Sporazumu EGP s Protokolom 1 k Sporazumu,
         ob upoštevanju naslednjega:

                     (1)

                     Izvedbena uredba (EU) št. 391/2013 določa skupno ureditev pristojbin za navigacijske službe zračnega prometa. Skupna ureditev pristojbin je sestavni element prizadevanj za dosego ciljev načrta izvedbe, določenih v skladu s členom 11 akta iz točke 66t Priloge XIII k Sporazumu EGP (Uredba (ES) št. 549/2004 Evropskega parlamenta in Sveta o določitvi okvira za oblikovanje enotnega evropskega neba) in akta iz točke 66xf Priloge XIII k Sporazumu EGP (Izvedbena uredba Komisije (EU) št. 390/2013 o določitvi načrta izvedbe za navigacijske službe zračnega prometa in funkcije omrežja) (v nadaljnjem besedilu: Izvedbena uredba (EU) št. 390/2013).

                     (2)

                     Akt iz točke 66xe Priloge XIII k Sporazumu EGP (Izvedbeni sklep Komisije 2014/132/EU o vzpostavitvi vseevropskih ciljev uspešnosti za mrežo za upravljanje zračnega prometa in mejnih vrednosti opozarjanja za drugo referenčno obdobje 2015–2019) določa vseevropske cilje uspešnosti, vključno s ciljem stroškovne učinkovitosti storitev navigacijskih služb zračnega prometa na zračnih poteh, izraženim v ugotovljenih stroških na enoto za opravljanje teh storitev, za drugo referenčno obdobje, ki zajema obdobje 2015–2019.

                     (3)

                     V skladu s členom 17(1)(b) in (c) Izvedbene uredbe (EU) št. 391/2013 Nadzorni organ Efte oceni cene na enoto za območja zaračunavanja za leto 2019, ki mu jih je Norveška predložila v skladu z zahtevami iz člena 9(1) in 9(2) navedene uredbe. Navedena ocena zadeva skladnost navedenih cen na enoto z izvedbenima uredbama (EU) št. 390/2013 in (EU) št. 391/2013.

                     (4)

                     Nadzorni organ Efte je svojo oceno cen na enoto izvedel s pomočjo Eurocontrolove enote za oceno uspešnosti in osrednjega urada za pristojbine na zračnih poteh, pri čemer je uporabil podatke in dodatne informacije, ki jih je predložila Norveška.

                     (5)

                     Na podlagi navedene ocene je Nadzorni organ v skladu s členom 17(1)(d) Izvedbene uredbe (EU) št. 391/2013 ugotovil, da je cena na enoto za območja zaračunavanja za leto 2019, ki jo je predložila Norveška, v skladu z izvedbenima uredbama (EU) št. 390/2013 in (EU) št. 391/2013.

                     (6)

                     V skladu s členom 17(1)(d) Izvedbene uredbe (EU) št. 391/2013 bi bilo treba uradno obvestiti Norveško o tej ugotovitvi –

               SPREJEL NASLEDNJO ODLOČBO:

            Člen 1
            Cena na enoto na zračnih poteh za leto 2019 v višini 421,61 NOK, ki jo je predložila Norveška, je v skladu z aktom iz točke 66xf Priloge XIII k Sporazumu EGP (Izvedbena uredba (EU) št. 390/2013) in aktom iz točke 66wm Priloge XIII k Sporazumu EGP (Izvedbena uredba (EU) št. 391/2013).

            Člen 2
            Ta odločba je naslovljena na Norveško.

            V Bruslju, 6. marca 2019

                  Za Nadzorni organ Efte

               Bente ANGELL-HANSEN

                  Predsednica

               Frank J. BÜCHEL

                  Član kolegija

               Högni S. KRISTJÁNSSON

                  Odgovorni član kolegija

               Carsten ZATSCHLER

                  Sopodpisan kot direktor za pravne in izvršilne zadeve


title: Sklep Sveta (EU) 2019/1133 z dne 25. junija 2019 o stališču, ki se v imenu Evropske unije zastopa v okviru mednarodnega partnerstva za sodelovanje na področju energetske učinkovitosti (IPEEC), glede podaljšanja mandata IPEEC za obdobje od 24. maja do 31. decembra 2019

text:
                  3.7.2019

                  SL

                  Uradni list Evropske unije

                  L 179/23

         SKLEP SVETA (EU) 2019/1133
         z dne 25. junija 2019
         o stališču, ki se v imenu Evropske unije zastopa v okviru mednarodnega partnerstva za sodelovanje na področju energetske učinkovitosti (IPEEC), glede podaljšanja mandata IPEEC za obdobje od 24. maja do 31. decembra 2019
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 194(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Mandat mednarodnega partnerstva za sodelovanje na področju energetske učinkovitosti (IPEEC) (v nadaljnjem besedilu: Sporazum) je podpisalo dvanajst držav, vključno s štirimi državami članicami Evropske skupnosti, 24. maja 2009, Evropska skupnost pa ga je sklenila s Sklepom Sveta 2009/954/ES (1).

                     (2)

                     V skladu s točko 7.1 Sporazuma se lahko članice IPEEC odločijo za podaljšanje Sporazuma. Odbor za politiko, ki je plenarni organ IPEEC, sestavljen iz visokih predstavnikov vsake članice IPEEC, ter pooblaščen za upravljanje celotnega okvira in politik IPEEC, je ustrezen organ, v okviru katerega lahko članice IPEEC odločajo o podaljšanju Sporazuma.

                     (3)

                     Članice IPEEC, razen Unije, so 21. februarja 2019 na srečanju odbora za politiko odobrile podaljšanje mandata IPEEC za obdobje od 24. maja do 31. decembra 2019.

                     (4)

                     Primerno je, da se določi stališče, ki se zastopa v imenu Unije, glede podaljšanja mandata IPEEC, saj bi bilo podaljšanje mandata za Unijo zavezujoče.

                     (5)

                     Članice IPEEC preučujejo možnost združitve sedanjih dejavnosti IPEEC in dejavnosti Mednarodne agencije za energijo na področju energetske učinkovitosti v vozlišče za energetsko učinkovitost, da bi na tem področju dosegle sinergijo. Namen kratkoročnega podaljšanja mandata IPEEC je omogočiti potreben čas kot vmesni ukrep za vzpostavitev vozlišča za energetsko učinkovitost ter hkrati zagotoviti nadaljevanje dejavnosti IPEEC in prenos na novo vozlišče za energetsko učinkovitost brez prekinitve.

                     (6)

                     V operativnem smislu podaljšanje do 31. decembra 2019 upošteva nadaljnje izvajanje načrta dela IPEEC in zagotavljanje njegovih osnovnih storitev članicam IPEEC. To vključuje delo na področju energetske učinkovitosti v okviru skupine G20, ki bo letos vključevalo dogodke, predvidene po koncu sedanjega mandata IPEEC 24. maja 2019. Upošteva tudi sredstva za kritje dejavnosti v obdobju podaljšanja, saj sekretariat IPEEC zdaj prejema prispevke za celotno koledarsko leto 2019, dejavnosti, preostalo osebje in razpoložljivi viri pa bi se lahko prenesli na novo vozlišče za energetsko učinkovitost.

                     (7)

                     Kratkoročno podaljšanje mandata IPEEC je zato pomembno, da se prepreči nenadna prekinitev dejavnosti IPEEC 24. maja 2019. V skladu s točko 3.4 mandata IPEEC morajo končno odločitev o podaljšanju soglasno sprejeti članice IPEEC, po srečanju odbora za politiko 21. februarja 2019 pa je potreben sklep Sveta s stališčem Unije –

               SPREJEL NASLEDNJI SKLEP:

            Člen 1
            Stališče, ki se zastopa v imenu Unije v okviru mednarodnega partnerstva za sodelovanje na področju energetske učinkovitosti (IPEEC) glede podaljšanja mandata IPEEC za obdobje od 24. maja do 31. decembra 2019, je, da se:

                        (a)

                        odobri podaljšanje mandata IPEEC za obdobje od 24. maja do 31. decembra 2019;

                        (b)

                        potrdi sklep upravnega odbora Mednarodne agencije za energijo o nadaljnjem gostovanju sekretariata IPEEC pri Mednarodni agenciji za energijo do 31. decembra 2019 na podlagi Memoranduma o ustanovitvi sekretariata mednarodnega partnerstva za sodelovanje na področju energetske učinkovitosti pri Mednarodni agenciji za energijo;

                        (c)

                        podpre upravni prenos IPEEC na novo vozlišče za energetsko učinkovitost, zlasti kar zadeva prenos delovnih skupin, sredstev in osebja sekretariata IPEEC.

            Člen 2
            Ta sklep začne veljati na dan sprejetja.

            V Luxembourgu, 25. junija 2019

                  Za Svet

                  Predsednik

               A. ANTON

            (1)  Sklep Sveta 2009/954/ES z dne 30. novembra 2009 o podpisu in sklenitvi „Mandata za mednarodno partnerstvo za sodelovanje na področju energetske učinkovitosti“ (IPEEC) in „Memoranduma o ustanovitvi sekretariata mednarodnega partnerstva za sodelovanje na področju energetske učinkovitosti pri Mednarodni agenciji za energijo“ s strani Evropske skupnosti (UL L 330, 16.12.2009, str. 37).


title: Sklep Sveta (EU) 2017/2083 z dne 6. novembra 2017 o podpisu, v imenu Unije, Sporazuma med Evropsko unijo ter Antigvo in Barbudo o spremembi Sporazuma med Evropsko skupnostjo ter Antigvo in Barbudo o odpravi vizumov za kratkoročno bivanje

text:
               15.11.2017

               SL

               Uradni list Evropske unije

               L 297/1

         SKLEP SVETA (EU) 2017/2083
   z dne 6. novembra 2017
   o podpisu, v imenu Unije, Sporazuma med Evropsko unijo ter Antigvo in Barbudo o spremembi Sporazuma med Evropsko skupnostjo ter Antigvo in Barbudo o odpravi vizumov za kratkoročno bivanje
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je s Sklepom 2009/896/ES (1) sklenil Sporazum med Evropsko skupnostjo ter Antigvo in Barbudo o odpravi vizumov za kratkoročno bivanje (2) (v nadaljnjem besedilu: Sporazum). Sporazum državljanom Unije ter državljanom Antigve in Barbude omogoča potovanje brez vizumov na ozemlje druge pogodbenice za največ tri mesece v obdobju šestih mesecev.

               (2)

               Uredba (EU) št. 610/2013 Evropskega parlamenta in Sveta (3) je uvedla horizontalne spremembe v pravnem redu Unije na področju vizumov in mej ter opredelila kratkoročno bivanje kot največ 90 dni v katerem koli 180-dnevnem obdobju.

               (3)

               Zaradi popolne uskladitve z ureditvijo Unije glede kratkoročnega bivanja je treba v Sporazum vključiti to novo opredelitev.

               (4)

               Svet je 9. oktobra 2014 sprejel sklep, s katerim je Komisijo pooblastil, da začne pogajanja z Antigvo in Barbudo o sporazumu o spremembi Sporazuma med Evropsko skupnostjo ter Antigvo in Barbudo o odpravi vizumov za kratkoročno bivanje (v nadaljnjem besedilu: Sporazum o spremembi).

               (5)

               Pogajanja o Sporazumu o spremembi so bila uspešno zaključena s parafiranjem Sporazuma, in sicer z izmenjavo pisem, dne 28. oktobra 2016.

               (6)

               Sporazum o spremembi bi bilo treba podpisati, izjavi, priloženi Sporazumu o spremembi, pa bi bilo treba odobriti v imenu Unije.

               (7)

               Ta sklep predstavlja razvoj določb schengenskega pravnega reda, pri katerih Združeno kraljestvo v skladu s Sklepom Sveta 2000/365/ES (4) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (8)

               Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (5) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis, v imenu Unije, Sporazuma med Evropsko unijo ter Antigvo in Barbudo o spremembi Sporazuma med Evropsko skupnostjo ter Antigvo in Barbudo o odpravi vizumov za kratkoročno bivanje se odobri, s pridržkom sklenitve navedenega sporazuma (6).
   Člen 2
   Izjavi, priloženi k Sporazumu o spremembi, se odobrita v imenu Unije.
   Člen 3
   Predsednik Sveta je pooblaščen, da imenuje osebo(-e) za podpis Sporazuma o spremembi v imenu Unije.
   Člen 4
   Ta sklep začne veljati na dan sprejetja.

      V Bruslju, 6. novembra 2017

            Za Svet

            Predsednik

         T. TAMM

      (1)  Sklep Sveta 2009/896/ES z dne 30. novembra 2009 o sklenitvi Sporazuma med Evropsko skupnostjo in Antigvo in Barbudo o odpravi vizumov za kratkoročno bivanje (UL L 321, 8.12.2009, str. 38).

      (2)  UL L 169, 30.6.2009, str. 3.

      (3)  Uredba (EU) št. 610/2013 Evropskega parlamenta in Sveta z dne 26. junija 2013 o spremembi Uredbe (ES) št. 562/2006 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah), Konvencije o izvajanju Schengenskega sporazuma, uredb Sveta (ES) št. 1683/95 in (ES) št. 539/2001 ter uredb (ES) št. 767/2008 in (ES) št. 810/2009 Evropskega parlamenta in Sveta (UL L 182, 29.6.2013, str. 1).

      (4)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (5)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (6)  Besedilo Sporazuma o spremembi bo objavljeno skupaj s sklepom o njegovi sklenitvi.


title: Sklep Sveta (EU) 2017/2088 z dne 6. novembra 2017 o podpisu, v imenu Unije, Sporazuma med Evropsko unijo in Republiko Sejšeli o spremembi Sporazuma med Evropsko skupnostjo in Republiko Sejšeli o odpravi vizumov za kratkoročno bivanje

text:
               15.11.2017

               SL

               Uradni list Evropske unije

               L 297/11

         SKLEP SVETA (EU) 2017/2088
   z dne 6. novembra 2017
   o podpisu, v imenu Unije, Sporazuma med Evropsko unijo in Republiko Sejšeli o spremembi Sporazuma med Evropsko skupnostjo in Republiko Sejšeli o odpravi vizumov za kratkoročno bivanje
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je s Sklepom 2009/900/ES (1) sklenil Sporazum med Evropsko skupnostjo in Republiko Sejšeli o odpravi vizumov za kratkoročno bivanje (2) (v nadaljnjem besedilu: Sporazum). Sporazum državljanom Unije ter državljanom Republike Sejšeli omogoča potovanje brez vizumov na ozemlje druge pogodbenice za največ tri mesece v obdobju šestih mesecev.

               (2)

               Uredba (EU) št. 610/2013 Evropskega parlamenta in Sveta (3) je uvedla horizontalne spremembe v pravnem redu Unije na področju vizumov in mej ter opredelila kratkoročno bivanje kot največ 90 dni v katerem koli 180-dnevnem obdobju.

               (3)

               Zaradi popolne uskladitve z ureditvijo Unije glede kratkoročnega bivanja je treba v Sporazum vključiti to novo opredelitev.

               (4)

               Svet je 9. oktobra 2014 sprejel sklep, s katerim je Komisijo pooblastil, da začne pogajanja z Republiko Sejšeli o sporazumu o spremembi Sporazuma med Evropsko skupnostjo in Republiko Sejšeli o odpravi vizumov za kratkoročno bivanje (v nadaljnjem besedilu: Sporazum o spremembi).

               (5)

               Pogajanja o Sporazumu o spremembi so bila uspešno zaključena s parafiranjem Sporazuma o spremembi, in sicer z izmenjavo pisem, dne 15. julija 2016.

               (6)

               Sporazum o spremembi bi bilo treba podpisati, izjavi, priloženi Sporazumu o spremembi, pa bi bilo treba odobriti v imenu Unije.

               (7)

               Ta sklep predstavlja razvoj določb schengenskega pravnega reda, pri katerih Združeno kraljestvo v skladu s Sklepom Sveta 2000/365/ES (4) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (8)

               Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (5) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis, v imenu Unije, Sporazuma med Evropsko unijo in Republiko Sejšeli o spremembi Sporazuma med Evropsko skupnostjo in Republiko Sejšeli o odpravi vizumov za kratkoročno bivanje se odobri, s pridržkom sklenitve navedenega sporazuma (6).
   Člen 2
   Izjavi, priloženi k Sporazumu o spremembi, se odobrita v imenu Unije.
   Člen 3
   Predsednik Sveta je pooblaščen, da imenuje osebo(-e) za podpis Sporazuma o spremembi v imenu Unije.
   Člen 4
   Ta sklep začne veljati na dan sprejetja.

      V Bruslju, 6. novembra 2017

            Za Svet

            Predsednik

         T. TAMM

      (1)  Sklep Sveta 2009/900/ES z dne 30. novembra 2009 o sklenitvi Sporazuma med Evropsko skupnostjo in Republiko Sejšeli o odpravi vizumov za kratkoročno bivanje (UL L 321, 8.12.2009, str. 42).

      (2)  UL L 169, 30.6.2009, str. 31.

      (3)  Uredba (EU) št. 610/2013 Evropskega parlamenta in Sveta z dne 26. junija 2013 o spremembi Uredbe (ES) št. 562/2006 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah), Konvencije o izvajanju Schengenskega sporazuma, uredb Sveta (ES) št. 1683/95 in (ES) št. 539/2001 ter uredb (ES) št. 767/2008 in (ES) št. 810/2009 Evropskega parlamenta in Sveta (UL L 182, 29.6.2013, str. 1).

      (4)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (5)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (6)  Besedilo sporazuma o spremembi bo objavljeno skupaj s sklepom o njegovi sklenitvi.


               19.6.2018

               SL

               Uradni list Evropske unije

               C 215/247

         P8_TA(2016)0397
   Zahteva za zaščito privilegijev in imunitete poslanca Maria Borgezia
   Sklep Evropskega parlamenta z dne 25. oktobra 2016 o zahtevi za zaščito privilegijev in imunitete Maria Borghezia (2016/2028(IMM))
   (2018/C 215/38)

      Evropski parlament,

               —

               ob upoštevanju zahteve Maria Borghezia z dne 5. januarja 2016 za zaščito njegovih privilegijev in imunitete v zvezi s kazenskim postopkom pred sodiščem v Milanu (RGNR št. 41838/13, RG GIP št. 12607/14), razglašene na plenarnem zasedanju 1. februarja 2016,

               —

               po zaslišanju Maria Borghezia v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju točke (A) člena 1(1) italijanskega zakona št. 205/1993,

               —

               ob upoštevanju člena 5(2) ter členov 7 in 9 Poslovnika,

               —

               ob upoštevanju poročila Odbora za pravne zadeve (A8-0312/2016),

               A.

               ker je poslanec Evropskega parlamenta Mario Borghezio zahteval zaščito svoje poslanske imunitete v skladu s členoma 8 in 9 Protokola št. 7 v zvezi s kazenskim postopkom pred sodiščem v Milanu; ker naj bi Mario Borghezio po navedbah iz obvestila urada državnega tožilstva v radijski oddaji zagovarjal zamisli o večvrednosti in rasnem ali etničnem sovraštvu, kar je po členu 1(a) italijanskega zakona št. 205/1993 kaznivo dejanje;

               B.

               ker se člen 8 in člen 9 Protokola št. 7 o privilegijih in imunitetah Evropske Unije med seboj izključujeta (2); ker obravnavani primer zadeva le domnevno diskriminatorna mnenja, ki jih je izrazil poslanec Evropskega parlamenta; ker je zato samoumevno, da se uporabi zgolj člen 8 Protokola;

               C.

               ker se v skladu s členom 8 Protokola št. 7 zoper poslanca Evropskega parlamenta ne sme začeti preiskave, ne sme biti priprt niti se zoper njega ne sme začeti sodnega postopka zaradi izraženega mnenja ali oddanega glasu pri opravljanju svojih dolžnosti;

               D.

               ker je Sodišče razsodilo, da mora evropski poslanec mnenje, da bi zanj veljala imuniteta, izraziti pri opravljanju svojih dolžnosti, s čimer se zahteva povezava med izraženim mnenjem in parlamentarnimi dolžnostmi; ker mora biti ta povezava neposredna in očitna (3);

               E.

               ker so v omenjeni radijski oddaji Maria Borghezia prosili, naj komentira imenovanje in usposobljenost nove članice italijanske vlade, in sicer nove ministrice za integracijo;

               F.

               ker dejstva primera, ki izhajajo iz dokumentov, danih na voljo Odboru za pravne zadeve, in iz zaslišanja pred tem odborom kažejo, da izjave Maria Borghezia v intervjuju niso neposredno in očitno povezane z njegovimi parlamentarnimi dejavnostmi;

               G.

               ker domnevne izjave zlasti ne ustrezajo tonu, ki ga je običajno srečati v političnih razpravah, in so poleg tega po naravi povsem neparlamentarne; ker so te izjave v nasprotju s členom 21 Listine Evropske unije o temeljnih pravicah in zato ni mogoče reči, da so bile podane med opravljanjem dolžnosti poslanca Evropskega parlamenta;

               H.

               ker zato ni mogoče reči, da je Mario Borghezio ravnal v okviru svoje dolžnosti poslanca Evropskega parlamenta;

               I.

               ker je Sodišče razsodilo, da mora nacionalno sodišče, če je bila vložena tožba proti evropskemu poslancu pred tem sodiščem in če je to obveščeno, da je uveden postopek za zaščito privilegijev in imunitete tega istega poslanca, kot je določen v Poslovniku Parlamenta, prekiniti sodni postopek in Parlament zaprositi, da poda svoje mnenje v najkrajšem času (4); ker sodišče v Milanu, pred katerim je bil sprožen postopek zoper Maria Borghezia, kljub zahtevi Maria Borghezia na podlagi ustrezne sodne prakse Sodišča ni prekinilo sodnega postopka in je razsodilo, naj se nadaljuje;

               1.

               sklene, da ne zaščiti privilegijev in imunitete Maria Borghezia;

               2.

               obžaluje, da sodišče v Milanu kljub ustrezni sodni praksi Sodišča ni prekinilo sodnega postopka zoper Maria Borghezia;

               3.

               od italijanskih organov pričakuje, da dosledno spoštujejo načelo Sodišča Evropske unije v zvezi z obveznostjo pristojnih sodišč, da prekinejo sodni postopek v primeru vložitve zahteve za zaščito privilegijev in imunitete poslanca Evropskega parlamenta;

               4.

               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Italijanske republike in Mariu Borgheziu.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.

      (2)  Zgoraj navedeni združeni zadevi C-200/07 in C-201/07 Marra, točka 45.

      (3)  Zgoraj navedena zadeva C-163/10 Patriciello, točki 33 in 35.

      (4)  Zgoraj navedeni združeni zadevi C-200/07 in C-201/07 Marra, točka 43.


title: Sklep Evropskega sveta (EU) 2018/937 z dne 28. junija 2018 o sestavi Evropskega parlamenta

text:
               2.7.2018

               SL

               Uradni list Evropske unije

               LI 165/1

         SKLEP EVROPSKEGA SVETA (EU) 2018/937
   z dne 28. junija 2018
   o sestavi Evropskega parlamenta
   EVROPSKI SVET JE –
   ob upoštevanju Pogodbe o Evropski uniji in zlasti člena 14(2) Pogodbe,
   ob upoštevanju pobude Evropskega parlamenta (1),
   ob upoštevanju odobritve Evropskega parlamenta (2),
   ob upoštevanju naslednjega:

               (1)

               Prvi pododstavek člena 14(2) Pogodbe o Evropski uniji (PEU) določa merila za sestavo Evropskega parlamenta, in sicer da število predstavnikov državljanov Unije ne preseže števila sedemsto petdeset poleg predsednika, da je zastopanost proporcionalno upadajoča, z najnižjim pragom šestih članov na državo članico, in da se nobeni državi članici ne dodeli več kot šestindevetdeset sedežev.

               (2)

               Člen 10 PEU med drugim določa, da delovanje Unije temelji na predstavniški demokraciji, kjer so državljani na ravni Unije neposredno zastopani v Evropskem parlamentu, države članice pa v Svetu predstavljajo njihove vlade, ki so demokratično odgovorne bodisi svojemu nacionalnemu parlamentu bodisi svojim državljanom.

               (3)

               Člen 14(2) PEU se zato uporablja v okviru širših institucionalnih ureditev, določenih v Pogodbah, ki vključujejo tudi določbe o sprejemanju odločitev v Svetu –

         SPREJEL NASLEDNJI SKLEP:
   Člen 1
   Ob uporabi člena 14(2) PEU se upoštevajo naslednja načela:

               —

               pri razdelitvi sedežev v Evropskem parlamentu se v celoti uporablja s PEU določen najnižji in najvišji prag na državo članico, ki v največji možni meri odraža število prebivalstva v posameznih državah članicah,

               —

               upadajoča proporcionalnost se opredeli tako: razmerje med prebivalstvom in številom sedežev vsake države članice se pred zaokroženjem na cela števila prilagodi dejanskemu številu njenih prebivalcev tako, da vsak poslanec Evropskega parlamenta iz države članice z več prebivalci predstavlja več državljanov kot poslanec Evropskega parlamenta države članice z manj prebivalci in, obratno, več prebivalcev ima država članica, večja je njena pravica do številnejših sedežev v Evropskem parlamentu,

               —

               razdelitev sedežev v Evropskem parlamentu odraža demografski razvoj v državah članicah.

         Člen 2
   Skupno število prebivalstva držav članic izračuna Komisija (Eurostat) na podlagi najnovejših podatkov, ki jih posredujejo države članice, v skladu z metodo iz Uredbe (EU) št. 1260/2013 Evropskega parlamenta in Sveta (3).
   Člen 3
   1.   Za parlamentarno obdobje 2019–2024 je za vsako državo članico število predstavnikov v Evropskem parlamentu določeno, kakor sledi:

               Belgija

               21

               Bolgarija

               17

               Češka

               21

               Danska

               14

               Nemčija

               96

               Estonija

               7

               Irska

               13

               Grčija

               21

               Španija

               59

               Francija

               79

               Hrvaška

               12

               Italija

               76

               Ciper

               6

               Latvija

               8

               Litva

               11

               Luksemburg

               6

               Madžarska

               21

               Malta

               6

               Nizozemska

               29

               Avstrija

               19

               Poljska

               52

               Portugalska

               21

               Romunija

               33

               Slovenija

               8

               Slovaška

               14

               Finska

               14

               Švedska

               21

         2.   Vendar pa je v primeru, da je Združeno kraljestvo na začetku parlamentarnega obdobja 2019–2024 še vedno država članica Unije, število predstavnikov v Evropskem parlamentu na državo članico, ki prevzamejo funkcijo, tisto iz člena 3 Sklepa Evropskega sveta 2013/312/EU (4), vse dokler izstop Združenega kraljestva iz Unije ne začne pravno učinkovati.
   Ko izstop Združenega kraljestva iz Unije začne pravno učinkovati, je za vsako državo članico število predstavnikov v Evropskem parlamentu tisto iz odstavka 1 tega člena.
   Vsi predstavniki v Evropskem parlamentu, ki zapolnijo dodatne sedeže, ki izhajajo iz razlike med številom sedežev, dodeljenih v prvem in drugem pododstavku, zasedejo svoje sedeže v Evropskem parlamentu istočasno.
   Člen 4
   Evropski parlament Evropskemu svetu dovolj zgodaj pred začetkom parlamentarnega obdobja 2024–2029 v skladu s členom 14(2) PEU predloži predlog za posodobljen sistem razdelitve sedežev v Evropskem parlamentu.
   Člen 5
   Ta sklep začne veljati dan po objavi v Uradnem listu Evropske unije.

      V Bruslju, 28. junija 2018

            Za Evropski svet

            Predsednik

         D. TUSK

      (1)  Pobuda sprejeta 7. februarja 2018 (še ni objavljena v Uradnem listu).

      (2)  Odobritev z dne 13. junija 2018 (še ni objavljena v Uradnem listu).

      (3)  Uredba (EU) št. 1260/2013 Evropskega parlamenta in Sveta z dne 20. novembra 2013 o evropski demografski statistiki (UL L 330, 10.12.2013, str. 39).

      (4)  Sklep Evropskega sveta 2013/312/EU z dne 28. junija 2013 o sestavi Evropskega parlamenta (UL L 181, 29.6.2013, str. 57).


title: Sklep Sveta (EU) 2018/929 z dne 25. junija 2018 o sklenitvi, v imenu Unije, Sporazuma med Evropsko unijo in Švicarsko konfederacijo o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020

text:
               2.7.2018

               SL

               Uradni list Evropske unije

               L 165/1

         SKLEP SVETA (EU) 2018/929
   z dne 25. junija 2018
   o sklenitvi, v imenu Unije, Sporazuma med Evropsko unijo in Švicarsko konfederacijo o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 77(2) v povezavi s točko (a) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               V skladu s Sklepom Sveta (EU) 2018/404 (2) je bil Sporazum med Evropsko unijo in Švicarsko konfederacijo o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020 (v nadaljnjem besedilu: Sporazum) podpisan dne 15. marca 2018 s pridržkom njegove poznejše sklenitve.

               (2)

               Uredba (EU) št. 515/2014 (3) Evropskega parlamenta in Sveta določa, da države, ki se pridružijo izvajanju, uporabi in razvoju schengenskega pravnega reda, sodelujejo v instrumentu za finančno podporo na področju zunanjih meja in vizumov ter da se sklenejo dogovori o finančnih prispevkih teh držav in sprejmejo dopolnilna pravila, potrebna za tako sodelovanje, vključno z določbami, ki zagotavljajo zaščito finančnih interesov Unije in pooblastilo Računskemu sodišču, da izvaja revizije.

               (3)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali ga bo prenesla v svoje nacionalno pravo.

               (4)

               Ta sklep predstavlja razvoj določb schengenskega pravnega reda, pri katerih Združeno kraljestvo v skladu s Sklepom Sveta 2000/365/ES (4) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (5)

               Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (5) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Švicarsko konfederacijo o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020 se odobri v imenu Unije (6).
   Besedilo Sporazuma je priloženo temu sklepu.
   Člen 2
   Predsednik Sveta v imenu Unije poda uradno obvestilo iz člena 19(2) Sporazuma, s čimer bo izraženo soglasje Evropske unije, da jo Sporazum zavezuje.
   Člen 3
   Ta sklep začne veljati na dan sprejetja.

      V Luxembourgu, 25. junija 2018

            Za Svet

            Predsednik

         N. DIMOV

      (1)  Odobritev Evropskega parlamenta z dne 13. marca 2018 (še ni objavljena v Uradnem listu).

      (2)  Sklep Sveta (EU) 2018/404 z dne 13. marca 2018 o podpisu, v imenu Unije, Sporazuma med Evropsko unijo in Švicarsko konfederacijo o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020 (UL L 74, 16.3.2018, str. 1).

      (3)  Uredba (EU) št. 515/2014 Evropskega parlamenta in Sveta z dne 16. aprila 2014 o vzpostavitvi instrumenta za finančno podporo na področju zunanjih meja in vizumov v okviru Sklada za notranjo varnost in o razveljavitvi Odločbe št. 574/2007/ES (UL L 150, 20.5.2014, str. 143).

      (4)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (5)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (6)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta z dne 16. julija 2018 o imenovanju člana upravnega odbora Evropske agencije za kemikalije

text:
               19.7.2018

               SL

               Uradni list Evropske unije

               C 253/7

         SKLEP SVETA
   z dne 16. julija 2018
   o imenovanju člana upravnega odbora Evropske agencije za kemikalije
   (2018/C 253/02)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije, spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 769/76/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) in zlasti člena 79 Uredbe,
   ob upoštevanju naslednjega:

               (1)

               Člen 79 Uredbe (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

               (2)

               Svet je s Sklepom z dne 11. maja 2015 (2) imenoval 15 članov upravnega odbora.

               (3)

               Malteška vlada je Svet obvestila, da namerava malteškega predstavnika v upravnem odboru zamenjati, in podala predlog o imenovanju novega predstavnika, ki bi ga bilo treba imenovati za obdobje do 31. maja 2019 –

         SPREJEL NASLEDNJI SKLEP:
   Člen 1
   Ingrid BORG, državljanka Malte, rojena 8. aprila 1981, se imenuje za članico upravnega odbora namesto Edwarda XUEREBA za obdobje od 16. julija 2018 do 31. maja 2019.
   Člen 2
   Ta sklep začne veljati na dan sprejetja.

      V Bruslju, 16. julija 2018

            Za Svet

            Predsednik

         J. BOGNER-STRAUSS

      (1)  UL L 396, 30.12.2006, str. 1.

      (2)  Sklep Sveta z dne 11. maja 2015 o imenovanju petnajstih članov upravnega odbora Evropske agencije za kemikalije (UL C 161, 14.5.2015, str. 2).


title: Sklep Sveta z dne 16. julija 2018 o zamenjavi članov upravnega odbora Evropskega centra za razvoj poklicnega usposabljanja

text:
               19.7.2018

               SL

               Uradni list Evropske unije

               C 253/9

         SKLEP SVETA
   z dne 16. julija 2018
   o zamenjavi članov upravnega odbora Evropskega centra za razvoj poklicnega usposabljanja
   (2018/C 253/03)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (1) in zlasti člena 4 Uredbe,
   ob upoštevanju seznamov predlaganih oseb, ki so jih Svetu predložile vlade držav članic za svoje predstavnike in Komisija za predstavnike organizacij delavcev in delodajalcev,
   ob upoštevanju naslednjega:

               (1)

               Svet je s sklepom z dne 14. julija 2015 (2) in sklepom z dne 14. septembra 2015 (3) imenoval člane upravnega odbora Evropskega centra za razvoj poklicnega usposabljanja (v nadaljnjem besedilu: center) za obdobje od 18. septembra 2015 do 17. septembra 2018.

               (2)

               Člane upravnega odbora centra bi bilo treba imenovati za obdobje treh let –

         SPREJEL NASLEDNJI SKLEP:
   Člen 1
   Za člane upravnega odbora Evropskega centra za razvoj poklicnega usposabljanja se za obdobje od 18. septembra 2018 do 17. septembra 2021 imenujejo naslednje osebe:
   I.   VLADNI PREDSTAVNIKI

               Belgija (sistem menjavanja)

               flamska skupnost: Nathalie VERSTRAETE
               francoska skupnost: Guibert DEBROUX

               Češka

               Marta STARÁ

               Danska

               Lise Lotte TOFT

               Nemčija

               Peter THIELE

               Estonija

               Rita SIILIVASK

               Irska

               Selen GUERIN

               Grčija

               Pafsanias-Andreas PAPAGEORGIOU

               Francija

               Nadine NERGUISIAN

               Hrvaška

               Vesna HRVOJ-ŠIC

               Ciper

               Jorgos PANAJIDIS

               Latvija

               Rūta GINTAUTE-MARIHINA

               Litva

               Saulius ZYBARTAS

               Madžarska

               Krisztina TOMORNÉ VUJKOV

               Malta

               Vince MAIONE

               Nizozemska

               Peter van IJSSELMUIDEN

               Avstrija

               Eduard STAUDECKER

               Poljska

               Piotr BARTOSIAK

               Romunija

               Felicia Ioana SĂNDULESCU

               Slovenija

               Slavica ČERNOŠA

               Finska

               Kari NYYSSÖLÄ

               Švedska

               Carina LINDÉN

               Združeno kraljestvo

               Ann MILLER

   II.   PREDSTAVNIKI ORGANIZACIJ DELAVCEV

               Belgija

               Françoise WIBRIN

               Bolgarija

               Julija SIMEONOVA

               Češka

               Petr PEČENKA

               Danska

               Erik SCHMIDT

               Nemčija

               Mario PATUZZI

               Estonija

               Kaja TOOMSALU

               Irska

               Frank VAUGHAN

               Grčija

               Georgios CHRISTOPOULOS

               Španija

               Juan-Carlos MORALES

               Francija

               Christine SAVANTRE

               Hrvaška

               Katarina RUMORA

               Italija

               Milena MICHELETTI
               Fabrizio DACREMA (z novembrom 2018)

               Latvija

               Ms Linda ROMELE

               Luksemburg

               Jean-Claude REDING

               Malta

               Elaine GERMANI

               Nizozemska

               Isabel COENEN

               Avstrija

               Isabelle OURNY

               Poljska

               Dagmara IWANCIW

               Portugalska

               José CORDEIRO

               Slovenija

               Sanja LEBAN TROJAR

               Slovaška

               Petronela KURAJOVÁ

               Finska

               Kirsi RASINAHO

               Švedska

               Ann-Sofi SJÖBERG

               Združeno kraljestvo

               Kirsi-Marja KEKKI

   III.   PREDSTAVNIKI ORGANIZACIJ DELODAJALCEV

               Belgija

               Anneleen BETTENS

               Češka

               Milos RATHOUSKY

               Danska

               Alex HOSHIAR

               Nemčija

               Barbara DORN

               Estonija

               Anneli ENTSON

               Irska

               Tony DONOHOE

               Grčija

               Christos IOANNOU

               Francija

               Siham SAIDI

               Ciper

               Maria STYLIANOU THEODORU

               Latvija

               Ilona KIUKUCANE

               Madžarska

               Adrienn BÁLINT

               Malta

               Joe FARRUGIA

               Avstrija

               Gerhard RIEMER

               Poljska

               Andrzej STĘPNIKOWSKI

               Portugalska

               Ana Maria SANTOS GOUVEIA LOPES

               Romunija

               Julian GROPOSILA

               Slovenija

               Simon OGRIZEK

               Slovaška

               Martin HOŠTÁK

               Finska

               Mirja HANNULA

               Švedska

               Pär LUNDSTRÖM

               Združeno kraljestvo

               Graham LANE

         Člen 2
   Svet bo imenoval člane, ki še niso bili predlagani, na kasnejši datum.
   Člen 3
   Ta sklep začne veljati na dan sprejetja.
   Člen 4
   Ta sklep se v informativne namene objavi v Uradnem listu Evropske unije.

      V Bruslju, 16. julija 2018

            Za Svet

            Predsednik

         J. BOGNER-STRAUSS

      (1)  UL L 39, 13.2.1975, str. 1.

      (2)  Sklep Sveta z dne 14. julija 2015 o novi sestavi članov upravnega odbora Evropskega centra za razvoj poklicnega usposabljanja (UL C 232, 16.7.2015, str. 2).

      (3)  Sklep Sveta z dne 14. septembra 2015 o novi sestavi upravnega odbora Evropskega centra za razvoj poklicnega usposabljanja (UL C 305, 16.9.2015, str. 2).